b"\n_START_ARTICLE_\nEdifici del Casino l'Alian\xc3\xa7a del Poblenou\n_START_SECTION_\nDescripci\xc3\xb3\n_START_PARAGRAPH_\nEl Casino es va comen\xc3\xa7ar a construir entre 1928 i 1929, com a local i centre socio-cultural de l'Alian\xc3\xa7a. A m\xc3\xa9s de teatre, es project\xc3\xa0 l'habitatge del porter, aules destinades a l'ensenyament de qu\xc3\xadmica, construcci\xc3\xb3 i producci\xc3\xb3 t\xc3\xa8xtil._NEWLINE_Actualment, l'edifici est\xc3\xa0 ubicat en una cantonada a la Rambla del Poblenou i acull les depend\xc3\xa8ncies de la societat i el teatre. La fa\xc3\xa7ana \xc3\xa9s de car\xc3\xa0cter monumentalista amb elememts de l'arquitectura cl\xc3\xa0ssica i seguint un ordre sim\xc3\xa8tric. Al centre de la fa\xc3\xa7ana s'ubica la magn\xc3\xadfica porta principal d'acc\xc3\xa9s amb una gran obertura d'arc rebaixat i dues columnes de la sustenten en el seu interior. L'\xc3\xbas d'elements formals classicistes, com el frontons triangulars de les finestres del primer pis flanquehades per pilatres estriades amb capitells j\xc3\xb2nics, el s\xc3\xb2col que abarca tota la planta baixa o la balaustrada de la barana del primer pis, tot seguint una composici\xc3\xb3 perfectament geom\xc3\xa8trica i sim\xc3\xa8trica, li aporta un car\xc3\xa0cter solemne com a representant d'una societat cultural.\n_START_SECTION_\nHist\xc3\xb2ria\n_START_PARAGRAPH_\nLa Societat Recreativa de l'Alian\xc3\xa7a va ser una entitat que nasqu\xc3\xa9 al 1869 per defensar i presentar els interessos de la gent benestant del barri, i per promoure actes culturals. Durant la Dictadura de Primo de Rivera, l'entitat va ser clausurada entre 1923-1927 i, m\xc3\xa9s tard, durant la Guerra Civil, es va poder salver del saqueig._NEWLINE_L'arquitecte \xc3\xa9s Amadeu Llopart i Vilalta (1888-1970), un arquitecte barcelon\xc3\xad. Es titul\xc3\xa0 com a professional al 1914 i treball\xc3\xa0 a la seva ciutat natal. Va ser catedr\xc3\xa0tic a l'Escola Superior d'Arquitectura. . Juntament amb Alexandre Soler i March van projectar el Palau de la Metal\xc2\xb7l\xc3\xbargia, Electricitat i For\xc3\xa7a Motriu per a l'Exposici\xc3\xb3 Internacional de Barcelona de 1929. Ser\xc3\xa0 aquest mateix any quan dirig\xc3\xad l'obra del Casino de l'Alian\xc3\xa7a."